22. 10. 91 De Europæiske Fællesskabers Tidende Nr. L 290/35 (Retsakter hvis offentliggørelse ikke er obligatorisk) KOMMISSIONEN. KOMMISSIONENS BESLUTNING af 19. juli 1991 om en fusions forenelighed med det fælles marked (Sag nr. IV/M068 — Tetra Pak/Alfa-laval) Rådets forordning (EØF) nr. 4064/89 (Kun den engelske udgave er autentisk) (91/535/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 4064/89 af 21. december 1989 om kontrol med fusioner og virk- n somhedsovertagelser (?), særlig artikel 8, stk. 2, under henvisning til Kommissionens beslutning af 19. marts 1991 om at indlede en procedure i denne sag, efter høring af Det Rådgivende Udvalg for Kontrol med Fusioner og Virksomhedsovertagelser ?), og ud fra følgende betragtninger : I. PROCEDURENS ART Denne procedure vedrører en fusion, som blev anmeldt til Kommissionen efter artikel 4 i forordning (EØF) nr. 4064/89. Anmeldelsen fik virkning den 18. februar 1991. Den planlagte fusion består i, at Tetra Pak International SAÅ overtager hele aktiekapitalen i Alfa-Laval AB via et overtagelsestilbud. () EFT nr. L 395 af 30. 12. 1989, s. 1, berigtiget i EFT nr. L 257 21. 9. 1990, s. 13. () EFT nr. C 275 af 22. 10. 1991, s. 6. II. PARTERNE I 1989, som er det sidste år, for hvilket der foreligger oplysninger, havde Tetra Pak (Schweiz) en omsætning på verdensplan på 3 218 mio. ECU, hvoraf 1645 mio. ECU blev realiseret i Fællesskabet. Tetra Paks virksomhed omfatter kun systemer til emballering af flydende levnedsmidler. Tetra Pak fremstiller to hovedkategorier af maskiner til emballering af flydende levnedsmidler, nemlig dels maskiner til aseptisk (steril) emballering af flydende levnedsmidler, dels maskiner til emballering af pasteuri- seret mælk og friskpresset frugtsaft. Alfa-Laval AB er et svensk selskab, der er noteret på børsen i Stockholm. I 1989, som er det sidste år, for hvilket der foreligger oplysninger, havde selskabet en omsætning på verdensplan på 2 145 mio. ECU hvoraf 780 mio. ECU blev realiseret i Fællesskabet. Alfa-Laval er en af verdens førende producenter af proces- apparatur. Selskabets virksomhed kan inddeles i tre særskilte områder : — industrien ; Alfa-Laval fremstiller fem hovedtyper af industrielt procesapparatur : automation, doserings- og analyseapparatur, pumper, centrifuger og termisk udstyr